Bekendtgørelse om henlæggelse af visse beføjelser i lov om supplerende bestemmelser til forordning om indførelse af en kulstofgrænsetilpasningsmekanisme til Erhvervsstyrelsen

I medfør af § 4, stk. 2, i lov nr. 1452 af 10. december 2024 om supplerende bestemmelser til forordningen om indførelse af en kulstofgrænsetilpasningsmekanisme fastsættes efter bemyndigelse i henhold til § 4 i bekendtgørelse nr. 1394 af 24. november 2025 om supplerende bestemmelser til forordning om indførelse af en kulstofgrænsetilpasningsmekanisme (CBAM):

*Delegerede beføjelser til Erhvervsstyrelsen*

**§ 1.** Beføjelser, som efter lov om supplerende bestemmelser til forordning om indførelse af en kulstofgrænsetilpasningsmekanisme er tillagt erhvervsministeren, udøves af Erhvervsstyrelsen.

*Stk. 2*. Erhvervsstyrelsen er kompetent myndighed for så vidt angår alle forhold, der vedrører autorisation efter CBAM-forordningens artikel 5 og 17 samt administration af konti og transaktioner i CBAM-registeret, jf. CBAM-forordningens artikler 16, 20, 22, 23 og 24.

**§ 2.** Erhvervsankenævnet behandler klager over afgørelser truffet af Erhvervsstyrelsen om autorisation i henhold til CBAM.

*Stk. 2.* Energiklagenævnet behandler klager over afgørelser truffet af Erhvervsstyrelsen om konti og transaktioner i CBAM-registeret, jf. CBAM-forordningens artikler 16, 20, 22, 23 og 24.

*Ikrafttrædelsesbestemmelser*

**§ 3.** Bekendtgørelsen træder i kraft den [**DD. MM 2026**]

Morten Bødskov

/

Jørgen Wissing Jensen