|  |
| --- |
| Til adressaterne på høringslisten |

**Høring over udkast til bekendtgørelse om henlæggelse af visse beføjelser i lov om supplerende bestemmelser til forordning om indførelse af en kulstofgrænsetilpasningsmekanisme (CBAM) til Erhvervsstyrelsen**

Erhvervsstyrelsen sender hermed udkast til bekendtgørelse om henlæggelse af visse beføjelser i lov om supplerende bestemmelser til forordning om indførelse af en kulstofgrænsetilpasningsmekanisme til Erhvervsstyrelsen i høring.

**Baggrund og indhold**

Bekendtgørelsen fastlægger de nærmere rammer for, hvilke beføjelser erhvervsministeren delegerer til Erhvervsstyrelsen i medfør af lov om supplerende bestemmelser til forordningen om indførelse af en kulstofgrænsetilpasningsmekanisme (CBAM).

Formålet med bekendtgørelsen er at sikre et klart og tidssvarende hjemmelsgrundlag for Erhvervsstyrelsens varetagelse af myndighedsopgaver i henhold til CBAM-reglerne. Bekendtgørelsen delegerer alle ministerens opgaver med CBAM til Erhvervsstyrelsen.

**Ikrafttræden**

Bekendtgørelserne forventes at træde i kraft den 20. februar 2026.

**Økonomiske og administrative konsekvenser af bekendtgørelserne**

Bekendtgørelsen vil ikke medføre økonomiske eller administrative konsekvenser.

**Frist for bemærkninger**

Erhvervsstyrelsen skal bede om eventuelle bemærkninger senest **fredag den 13. februar 2026**. Styrelsen har ikke mulighed for at tage højde for bemærkninger, der modtages efter denne dato. Det fremgår af høringslisten, hvilke organisationer m.v., bekendtgørelsen er sendt i høring hos.

Bemærkninger og høringssvar bedes sendt til Simranjot Kaur og Thomas Wilhelm Fonfara med henvisning til j. nr. 2026-332.

Med venlig hilsen

|  |  |
| --- | --- |
| Simranjot Kaur  Fuldmægtig  Tlf. direkte: 3529 1956  E-mail: [Simkau@erst.dk](mailto:Simkau@erst.dk) | Thomas Wilhelm Fonfara  Specialkonsulent  Tlf. direkte: 3529 1052  E-mail: [ThoFon@erst.dk](mailto:ThoFon@erst.dk) |